《拟阮步兵一夕复一晨》
宋代·刘敞

一昏复一晨，一晨复一夕。扰扰若有为，悠悠定何役。

譬如风中叶，不自知所适。譬如池中鱼，强自营所得。

朝乘日车出，暮与羁鸟息。昔我发纯漆，今我发半白。

谁能邀神灵，传我云表翼。我与从之游，览观元化极。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。